**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect din 22 MARTIE 2024**

 Ca urmare a solicitării de emitere a acordului de mediu adresată de **DARABAN ANTON INTREPRINDERE INDIVIDUALAA**, cu sediul în orașul Sângeorz-Băi, str. Socului nr. 20/B, judeţul Bistriţa-Năsăud, pentru proiectul:„*Înființare plantație afin și imprejmuire teren, sistem de irigare și plasă antigrindină in localitatea Sangeorz Bai, Ridul Cormaita, judetul Bistrita-Nasaud.*”,propus a fi amplasat în orașul Sângeorz-Băi, *Ridul Cormaita* FN, CF. nr. 31979, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 1736/12.02.2024, ultima completare cu nr. 3989/22.03.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 20.03.2024, că **proiectul: „*Inființare plantație afin*** ***și împrejmuire teren, sistem de irigare și plasă antigrindina in localitatea Sangeorz Bai, Ridul Cormaita, judetul Bistrita-Nasaud.*”,**propus a fi amplasat în orașul Sângeorz-Băi, *Ridul Cormaita* FN, CF. nr. 31979, judeţul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul* ***intră sub incidenţa Legii nr. 292/2018*** *privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 1, lit. b) ”proiecte pentru utilizarea terenului necultivat sau a suprafețelor parțial antropizate în scop agricol intensiv” și la lit. c) ”proiecte de gospodărire a apelor pentru agricultură, inclusiv proiecte de irigații și desecări”.*

*Proiectul propus* ***nu intră sub incidența***[***art. 28***](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*Proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Orașului Sângeorz-Băi, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului**

**a)** **dimensiunea și concepția întregului proiect:**

*- Proiectul are ca obiectiv principal înfiintarea unei culturi de afin**și imprejmuire teren, sistem de irigare și plasa antigrindina;*

*- Investiția propusă se va desfășura la punctul de lucru din localitatea Sangeorz Bai ridul Cormaita, versantul stâng al Văii Cormaita afluent al raului Cormaia, proprietatea titularului conform CF 31979* *S=14.632 mp și presupune înființarea culturii de afin.*

 *Pentru plantatia superintensiva de afin s-a prevazut suprafata de 11.000 mp,* *intr-o singură parcelă, materialul săditor va fi procurat de la pepiniere autorizate, recunoscute și controlate de Inspectoratele Teritoriale pentru Controlul Semințelor și Materialului Săditor și de Unitățile Fitosanitare Județene, sau de la pepinierele comunitare. Materialul de plantare va fi din categorie biologică certificată.*

*- Înființarea plantației presupune realizarea lucrărilor de defrișare, de organizare și amenajare a teritoriului, de pregătire a terenului, de fertilizare și dezinfecție a solului, de administrare a gunoiului de grajd, achiziționarea materialului săditor, plantatul pomilor, instalarea sistemului de împrejmuire, a sistemului de gospodărire a apelor și a sistemului de irigare. De asemenea, s-a prevăzut achiziționarea de mașini și utilaje agricole necesare desfășurării activității propuse prin proiect.*

***Bilanț teritorial:***

*- Suprafață totală =14.632 mp*

*- plantatia superintensiva de afin suprafata de 11.000 mp*

*-Drumurile de intoarcere cu o lățime de 6 m - suprafata de 2.950 mp*

*-Spatii verzi - suprafata de 587 mp*

*-Rezervorul de apa - o suprafata de 95 mp*

*Accesul la terenul propus spre plantare se face din drumul comunal printr-un drum de exploatare, consolidat cu pietriș.*

 *Împrejmuirea plantației. Pentru protejarea plantației împotriva rozătoarelor mari (iepuri, căprioare) este necesar a se efectua o împrejmuire din gard pe stâlpi de beton și plasă de sârmă. Se folosesc stâlpi de 2,4 m amplasați la 2,5 m unul de altul si fixați în gropi de 0,60 m. Plasa de sârmă are lățimea de 1,7 m aceasta se amplasează pe stâlpii din beton fiind îngropată 20 cm în sol și fixată cu cârlige, pentru ca vânatul să nu poată intra în plantație ridicând plasa. Pentru rigidizarea plasei de sârmă se trag trei rânduri de sârmă galvanizată de 2,5 mm, o sârmă în partea superioară un rând la mijloc si un rând la partea inferioară. La partea superioară a gardului se montează doua rânduri de sârmă ghimpată. Gardul este amplasat pe perimetru exterior al plantației, pe cele două trupuri lungimea totală este de 501 ml. În fiecare toamnă se vor scoate iepurii din plantație, deoarece ei pot intra când încă sunt mici prin orificiile plasei, se dezvoltă și apoi pot produce pagube însemnate în timpul ierni. Gardul este cu caracter provizoriu, după epuizarea plantației toate elementele se pot ntele se pot demonta și monta într-un alt amplasament, stâlpi nu se fixează în beton.*

*Pe amplasament sunt prevăzute a se realiza:*

*-* ***lucrări de nivelare:*** *se va executa cu buldozerul pe tractor de 81-180 CP și are ca scop realizarea unor suprafețe cu aceiași pantă pentru a nu avea fenomene de stagnare a apei în lungul pantei. Se va nivela de așa natură încât sa nu se elimine stratul fertil de la suprafață, refacerea acestuia fiind foarte dificilă.*

*-* ***lucrări de scarificare:*** *prin scarificare se va optimiza, pentru o anumită perioadă, raportul dintre volumul parții solide a solului și cel lacunar; pe de altă parte, este redusă sau înlăturată starea de tasare a materialului de sol până la un nivel acceptabil al relațiilor dintre sol, apă, aer, planta cultivată și tehnologii;*

*-* ***lucrări fertilizare*** ***ameliorativă:*** *Urmăreşte restaurarea sau creşterea fertilităţi solurilor care au pierdut în timp această însuşire sau nivelul de fertilitate nu este optim pentru culturile amplasate, devenind sărace sau insuficient asigurate în humus şi elemente nutritive asimilabile - situaţie existentă şi pe terenul studiat. Doza de gunoi de grajd semifermentat care se recomandă pentru aplicarea la pregătirea terenului pentru înfiinţarea plantaţiei este de 20 t/ha;*

*-* ***lucrări de arat și nivelare superficială:*** *Ultima lucrare înainte de plantare este efectuarea unei arături adânci de cca 30 cm, pe toată suprafața urmată de două discuiri sau două lucrări cu sapa rotativă;*

*-* ***înființarea plantației:*** *Distantele de plantare propuse sunt de 3,00 x 0,80 m, densitatea este de 4.167 tufe/ha, iar la suprafața efectiva de 1,10 ha necesarul este de 4.584buc., iar cu rezerva de 5% materialul procurat va fi de 4.813 tufe.*

*-* ***instalarea sistemului de susținere și de protecție anti grindină:*** *Având în vedere valoarea ridicată a culturii afinului și în vederea asigurări unei producții constante, fără riscuri , suprafața de 1,10 ha de afin, superintensiv se propune a fi protejată cu sistem de protecție antigrindină.*

*Sistemul de susținere consta dintr-o rețea de stâlpi de capat, pozitionati la început si sfârșit de rând, stâlpi intermediari montati la o distanta de 10m unul de altul pe rândul de pomi si de sârmele de susținere a pomilor distribuite pe 3 nivele. Stâlpi de susținere de capat sunt realizați din beton precomprimat, armat cu 6 grupe a 3 fire din oțel fiecare, dimensiunile in secțiune sunt de 9x9,5cm, si înălțimea de 4,5m, stâlpi se montează înclinat spre exteriorul parcelei si se leagă cu o funie din oțel formata din 49 fire oțel galvanizat, groasa de 8mm, de ancore. Ancorele se montează la o distanta de 1,5-2,0m de la stâlpi de capăt si prin intermediul funiei de groase de 8mm se leagă de partea superioara a stâlpului de capăt cu ajutorul unei cleme de prindere, tensionarea acestei funii se face utilizând o întinzătoare speciale. Ancorele sunt realizate din bara de oțel de 26mm diametru cu o lungime de 1,5m, pe bara din oțel la capătul de jos al ancorei este sudata o elice din tabla de 6mm si are Page 7 diametrul de 300mm, ancora se montează in sol prin înșurubare fie acționata mecanic cu o mașina mecanica de găurit solul sau manual. Stâlpi de susținere intermediari sunt realizați din beton precomprimat, armat cui 4 grupe a 3 fire din hotel fiecare, dimensiunile in secțiune sunt de 7x7,5 si înalți de 4,5m. Sârmele de susținere a pomilor sunt din oțel special cu rezistență mare la întindere, este protejat anticoroziv (galvanizat) si are diametrul de 2,5mm. Sârmele se pot monta toate cele trei rânduri, o data, prin folosirea unui dispozitiv rotativ care se montează la capătul fiecârui rând. Rotativa este alcatuitâ din trei suporți pentru sârmă care se pot roti independent. Cele trei rânduri de sarma se monteaza pe stâlpi de beton cu ajutorul unor cleme de fixare si intindere. Plasa antigrindină se monteaza dupa montarea sistemului de sustinere si dupa terminarea plantarii*

*-* ***sistem de******irigare:*** *Sursa de apa destinată irigării livezii de afin cu suprafața totală de de 1,1 ha, este de suprafața și rezultată din căderi de precipitații, având următoarele componente:*

***- Rezervor metalic*** *pentru stocarea apei care va fi pozitionat pe o fundatie din beton avand diametrul de 11 m si inaltimea de 1 m din care in fundatie 0,6 m iar in elevatie 0,4 m Rezervorul va fi livrat de firma Green team si va fi asamblat la fata locului. Rezervorul va ocupa o suprafata de 95 mp și va avea un volumul de 333 mc;*

***-canale colectare ape pluviale*** *deschise cu sectiune trapezoidala baza mare 1,5 m baza mica 1 m si inaltime 1,5 m. cu lungime de 122 m, conducte principale din Pehd Dn 63 avand 406m, 30 linii de picurare in total 4.050 m din Pehd Dn 16, electropompa tip Grundfoss.*

*Suprafata a fost impartita in 3 zone de udare care vor functiona individual. Suprafata va fi irigata printr-un sistem de fertirigare cu un singur tub de picurare pe randul de plante. Tubul de picurare se va amplasa pe randul de plante pe mijlocul bilonului.*

* ***Automatizari -***  *Pentru a nu avea un operator care sa deschidă și să închidă valvele conform planului de irigat se va monta un controller simplu cu zone.*

*Contorizarea apei se va efectua cu un debitmetru cu acționare electrică, volumul necesar de apă anual este de 1440 mc, iar cerința de apă este de 1651 mc.*

*-* ***împrejmuirea plantație:*** *Pentru protejarea plantației de pomi împotriva rozătoarelor mari (iepuri) este necesar a se efectua o împrejmuire din gard pe stâlpi de beton și plasă de sârmă. Se folosesc stâlpi de 2,4 m amplasați la 2,5 m unul de altul și fixați în gropi de 0,60 m. Plasa de sârmă are lățimea de 1,7 m aceasta se amplasează pe stâlpii din beton fiind îngropată 20 cm în sol și fixată cu cârlige. La partea superioară a gardului se montează doua rânduri de sârmă ghimpată.*

 *Gardul va fi amplasat pe perimetrul exterior al plantației, lungimea totală va fi de 2.085 m.*

*Se vor* ***achiziționa următoarele utilaje și echipamente agricole:*** *1 - tractor 45cp / incarcator frontal, cu gps și priză de putere față, o remorcă monoax – basculabilă, un atomizor tractat 500l, un tocaror masa vegetala, cu palpator, un container frigorific,o o mașină de tuns iarba,* două *foarfece cu acumulator – 2 buc, 175 de lădițe – ambalaj* *buc, un container ptr. utilaje mici, un motofierăstrău ( drujbă) cu acumulator și 10 capcane tip tunel ptr rozătoare subterane;*

*Utilajele și echipamentele vor fi folosite în fluxul de producție și vor avea impact semnificativ asupra creșterii productivității muncii, îmbunătățirea condițiilor de lucru și a calității produselor obținute.*

**b) cumularea cu alte proiecte existente și/sau aprobate**:

*- nu are efect cumulativ cu alte proiecte din zonă;*

**c) utilizarea resurselor naturale, în special a solului, a terenurilor, a apei și a biodiversității**:

*- se utilizează solul pentru plantare și apă pentru irigare;*

**Utilităţi:**

 *1. Alimentare cu apă – sursa de apa destinata irigarii livezii de afin cu suprafața totală de 1,1 ha, este de suprafața, rezultată din căderi de precipitații;*

 *2. Evacuare ape uzate – nu rezultă ape uzate menajere;*

 *3. Energie electrică - asigurarea cu energie electrică se realizează din linia stradala învecinată prin intermediul unui racord.*

 *4.Încălzire – nu este cazul.*

**d) cantitatea şi tipurile de deşeuri generate/gestionate**:

*Deseurile rezultate in perioada de realizare a investitiei*

*-pamânt din excavatii cod 17 05 04 – cca 800 m3;*

*-deșeuri biodegradabile (descopertare teren) cod 20 02 01 – nu se pot estima;*

*-deșeu de ambalaj de la carburanți și lubrifiant (canistre) cod 15 01.10\*– nu se pot estima;*

*- deșeuri menajere cod 20 03 01 – cca 3 m3.*

*Deșeurile rezultate în perioada de funcționare:*

*În timpul funcționării obiectivului vor fi produse urmatoarele tipuri de deseuri:*

*- deșeu ambalaj de la soluțiile pentru tratarea bolilor și combaterea dăunătorilor cod 15 01 10\* - nu pot fi estimate;*

*- deșeuri menajere cod 20 03 01 – nu se poate estima;*

*Datorită specificului sezonier al activității nu se poate face o estimare a cantității de deșeu ce va rezulta. Pamântul din excavații se reutilizeaza la amenajarea terenului pentru plantare.*

*Ambalajul de la produsele fitosanitare nu vor fi gestionate pe amplasament, se vor depozita în afara amplasamentului în spațiu conform.*

*Deșeul menajer se va colecta în pubelă tipizată, se va evacua zilnic de pe amplasament și va fi preluat de catre firma de salubritate.*

**e) poluarea şi alte efecte negative:**

*- Rezultă atat la faza de execuție a proiectului cât și în perioada lucrărilor de întreținere a livezii. Efectele negative vor fi nesemnificative;*

**f) riscurile de accidente majore și/său dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:**

*- Produsele fitosanitare care se utilizează vor fi manevrate conform legislației specifice în vigoare, nu prezintă riscuri de accidente majore;*

**g)** **riscurile pentru sănătatea umană (de ex., din cauza contaminarii apei său a poluarii atmosferice):** *- Se vor respecta normele legale în vigoare: sanitare, de prevenire și stingere a incendiilor, de protecția muncii și de gospodărire a apelor. Se vor respecta măsurile privind protecția mediului înconjurător și a sănătății oamenilor.*

**2. Amplasarea proiectelor:**

**2.1 utilizarea actuală şi aprobată a terenurilor:**

*- conform Certificatului de Urbanism nr. 1/16.01.2024, cu valabilitate 12 luni, emis de Primăria Orașului Sângeorz-Băi, terenul destinat proiectului este fâneață și curți construcții (CF. nr. 31979).*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă și din subteranul acesteia:***resursele naturale utilizate pentru realizarea proiectului sunt disponibile în zonă;*

**2.3** **capacitatea de absorbţie a mediului natural, acordându-se o atenţie specială următoarelor zone:**

*a) zone umede, zone riverane, guri ale râurilor* – proiectul nu este amplasat în zone umede, riverane, sau guri ale râurilor;

*b) zone costiere şi mediul marin* –proiectul nu este amplasat în zonă costieră sau mediu marin;

*c) zonele montane şi forestiere* *–* amplasamentul obiectivului nu este în vecinatatea zonei montane și forestiere;

*d) arii naturale protejate de interes naţional, comunitar, internaţional* – proiectul nu este amplasat în arie naturală protejată de interes național, comunitar, internațional*;*

e) *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică* – proiectul nu este amplasat în niciuna din zonele de mai sus*;*

f) *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de* *cazuri* – proiectul nu este amplasat într-o astfel de zonă*;*

*g) zonele cu o densitate mare a populației* – proiectul se desfășoară într-o zonă cu densitate mică a populației*;*

*h) peisaje şi situri importante din punct de vedere istoric, cultural sau arheologic*:– proiectul nu este amplasat în peisaje și situri importante din punct de vedere istoric, cultural și arheologic.

**3. Tipurile și caracteristicile impactului potenţial:**

**a) Importanța și extinderea spațială a impactului:**

*- lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Va fi afectată direct doar suprafața de teren pe care se realizează proiectul în timpul efectuării lucrărilor, iar locul de implementare al proiectului este situat în extravilan.*

**b) Natura impactului:**

*- lucrările ce urmează a fi executate pentru realizarea proiectului, nu vor avea un impact negativ semnificativ asupra factorilor de mediu şi nu vor crea un disconfort pentru populaţie;*

**c)** **Natura transfrontieră a impactului:** *lucrările propuse nu au efect transfrontier;*

**d) Intensitatea şi complexitatea impactului:**

*- impactul va fi redus, se va manifesta doar pe perioada realizării proiectului asupra factorului de mediu sol;*

**e) Probabilitatea impactului:**

*- este redusă, apare pe perioada de realizare a proiectului;*

**f) Debutul, durata, frecvenţa şi reversibilitatea impactului:**

*- impactul pozitiv se va produce o dată cu intrarea pe rod a plantației;*

**g) Cumularea impactului cu impactul altor proiecte existente și/său aprobate:**

*- nu are efect cumulativ cu alte proiecte;*

**h) Posibilitatea de reducere efectivă a impactului:**

*- Recomandăm următoarele reguli și condiții, de natură tehnologică și organizatorică, pentru reducerea efectivă a impactului asupra mediului:*

*-efectuarea cu stricteţe a reviziilor tehnice periodice pentru mijloacele auto pe toată perioada execuției proiectului;*

*-se va respecta amplasamentul proiectului propus cu coordonatele stabilite;*

*-nu se vor ocupa suprafețe suplimentare;*

*În perioada de exploatare a proiectului:*

*-monitorizarea calității solului;*

*-efectuarea cu stricteţe a reviziilor tehnice periodice pentru utilajele ce vor lucra în livadă;*

*-se vor respecta condițiile de aplicare a tratamentelor chimice;*

*-se vor respecta prevederile legale în domeniul mediului, în scopul evitării daunelor aduse mediului, biodiversităţii şi oamenilor; se va ţine evidenţa tuturor categoriilor de deşeuri generate şi a modului de limitare a acestora, impunându-se o instruire a angajaţilor ce execută lucrările de implementare, în vederea gestionării în mod corespunzător a acestora.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***nu******intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

*Conform Deciziei SGA Bistrița-Năsăud nr. 12/11.03.2024, pentru proiectul propus nu este necesară elaborare SEICA.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare și Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*2. Se vor respecta documentația tehnică, normativele și prescripțiile tehnice specifice - date, parametri menționate în memoriul de prezentare - justificare a prezentei decizii.*

*3. Suprafaţa de teren ocupată temporar pe perioada executării lucrărilor trebuie limitată la strictul necesar.*

*4.Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.*

*5. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor său obiectivelor de interes public.*

*6. În scopul conservării și protejării speciilor, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*- orice formă de recoltare, capturare, ucidere, distrugere său vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenționată în cursul perioadei de reproducere, de creștere, de hibernare și de migrație;*

*- deteriorarea, distrugerea și/său culegerea intenționată a cuiburilor și/său ouălor din natură;*

*- deteriorarea și/său distrugerea locurilor de reproducere ori de odihnă;*

*- recoltarea florilor și a fructelor, culegerea, tăierea, dezrădăcinarea său distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*- deținerea, transportul, vânzarea său schimburile în orice scop, precum și oferirea spre schimb său vânzare a exemplarelor luate din natură, în oricare dintre stadiile ciclului lor biologic.*

*7. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*8. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*9. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*10. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*11. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*12. Deşeurile menajere vor fi transportate şi depozitate prin relaţie contractuală cu operatorul de sălubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier. Se va întocmi evidenţa tuturor categoriilor de deşeuri conform prevederilor H.G. nr. 856/2002 cu modificările și completările ulterioare.*

*13. Gestionarea deșeurilor se va face cu respectarea strictă a prevederilor Ordonanţei de Urgenţă nr. 92/2021 din 19 august 2021 privind regimul deşeurilor.*

*14. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*15. Se vor respecta măsurile şi condiţiile de realizare a proiectului în conformitate cu Avizul de gospodărire a apelor nr., emis de Sistemul de Gospodărire a Apelor Bistrița-Năsăud.*

*16.**Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

*17. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*18. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU,

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 Alina Șteopan Crina Năstase

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |